Document ID: 31997R0093

KOMMISSIONENS FORORDNING (EF) Nr. 93/97 af 21. januar 1997 om opgørelser over forsyning af De Kanariske Øer og Madeira med visse produkter fra oksekødssektoren og om støtte for produkter fra Fællesskabet i første halvår af 1997
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 2348/96 (2), særlig artikel 3, stk. 4, og artikel 5, stk. 2,
under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (3), senest ændret ved forordning (EF) nr. 2348/96, og
ud fra følgende betragtninger:
Ordningen for forsyning med visse produkter fra oksekødssektoren blev som en overgangsforanstaltning forlænget med et år ved forordning (EF) nr. 2348/96 om ændring af forordning (EØF) nr. 1600/92 og (EØF) nr. 1601/92 om særlige foranstaltninger for visse landbrugsprodukter til fordel for henholdsvis Azorerne, Madeira og De Kanariske Øer; det er derfor nødvendigt at fastsætte den foreløbige forsyningsopgørelse for disse produkter for første halvår af 1997 samt støttebeløbene for produkter fra Fællesskabet med gyldighed fra 1. januar 1997;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
For De Kanariske Øer fastsættes efter artikel 2 og 3 i forordning (EØF) nr. 1601/92 for første halvår af 1997 for kvæg til opfedning og visse produkter forarbejdet på basis af oksekød:
1) de mængder i den foreløbige forsyningsopgørelse, der alt efter tilfældet fritages for told ved indførsel eller, for så vidt angår dyr og produkter fra det øvrige Fællesskab, opnår fællesskabsstøtte, i bilag I
2) støtten for dyr fra det øvrige Fællesskab i bilag III
3) støtten for forarbejdede produkter fra det øvrige Fællesskab i bilag IV.
Artikel 2
For Madeira fastsættes efter artikel 2 og 3 i forordning (EØF) nr. 1600/92 for første halvår af 1997 for kvæg til opfedning:
1. de mængder i den foreløbige forsyningsopgørelse, der alt efter tilfældet fritages for told ved indførsel eller, for så vidt angår dyr fra det øvrige Fællesskab, opnår fællesskabsstøtte, i bilag II
2. støtten for dyr fra det øvrige Fællesskab i bilag III.
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. januar 1997.

Labels: 17
19
3
6
18